OzLabs/hebrew-wiki-articles huggingface dataset:
ננסי הוגסהד

ננסי לין הוגסהד-מקר (באנגלית: Nancy Lynn Hogshead-Makar; נולדה ב-17 באפריל 1962) היא שחיינית עבר אמריקאית, אלופה אולימפית, בעלת 4 מדליות מהן 3 זהב כולל במשחה היוקרתי ביותר ל-100 מטר חופשי וסגנית אלופת העולם. כיום היא עורכת דין וסופרת.

== ביוגרפיה ==
הוגסהד נולדה וגדלה באיווה סיטי, איווה. תקופה קצרה לאחר מכן עברה משפחתה לג'קסונוויל, שבפלורידה. כבר בהיותה בת 14 דורגה במקום הראשון בעולם. 

באליפות העולם בשחייה שנערכה במערב ברלין, מערב גרמניה בשנת 1978 זכתה הוגסהד במדליית כסף במשחה ל-200 מטר פרפר בתוצאה של 2:11.30 דקות, אחרי חברתה לנבחרת טרייסי קולקינס שהשוותה את שיא העולם (2:09.87 דקות) ולפני אנדריאה פולק ממזרח גרמניה שיאנית העולם (2:12.63 דקות). בנוסף, היא סיימה במקום חמישי במשחה ל-400 מטר מעורב אישי בתוצאה של 4:51.49 דקות.

הוגסהד נבחרה לייצג את ארצות הברית באולימפיאדת מוסקבה (1980) שהייתה אמורה להיות הגדולה שלה, אך היא לא השתתפה בה בגלל החרם האמריקאי. 

לאחר שנת לימודים ושחייה באוניברסיטת דיוק שבה קבעה 8 שיאי אוניברסיטה אחד החזיק מעמד עד בשנת 2007 וזכתה ב-4 תוארי אליפות ארצות הברית, היא הפסיקה להשתתף בתחרויות והתרכזה בלימודים. 

ב-1983 שנה לפני המשחקים האולימפיים, חזרה הוגסהד לשחות תוך כדי הפיכת סגנון החופשי לסגנונה העיקרי מסגנון הפרפר.

===אלופה אולימפית===
באולימפיאדת לוס אנג'לס (1984) זכתה הוגסהד ב-4 מדליות, 3 זהב ו-1 כסף. מדליות זהב במשחה ל-100 מטר חופשי בצוותא עם חברתה לנבחרת קרי סטיינסייפר בתוצאה של (55.92 שניות) לפני אנמארי ורסטאפן מהולנד (56.08 שניות), במשחה שליחות 4x100 מטר חופשי בתוצאה של 3:43.43 דקות, לפני הולנד (3:44.40 דקות) ומערב גרמניה (3:45.56 דקות) ובמשחה שליחות 4x100 מטר מעורב בתוצאה של 4:08.34 דקות, לפני מערב גרמניה (4:11.97 דקות) וקנדה (4:12.98 דקות). מדליית כסף במשחה ל-200 מטר מעורב אישי בתוצאה של 2:15.17 דקות, אחרי קולקינס שקבעה שיא אולימפי חדש של 2:12.64 דקות ולפני מישל פירסון מאוסטרליה (2:15.92 דקות). בנוסף, היא סיימה במקום רביעי במשחה ל-200 מטר פרפר בתוצאה של 2:11.98 דקות, המנצחת במשחה הייתה בת ארצה מרי טי מאהר שקבעה שיא אולימפי חדש של 2:06.90 דקות.

== תארים ==
*בסך הכל זכתה הוגסהד ב-8 תוארי אליפות ארצות הברית בשחייה.
*בשנת 1994 זכתה הוגסהד להכלל בהיכל התהילה הבינלאומי של השחייה.

== קישורים חיצוניים ==

* [http://sports123.com/.search?results_page=searchresults.html&p=Nancy+Hogshead&name=Search sports123.com]

== הערות שוליים ==

קטגוריה:שחייניות מעורב אישי
קטגוריה:שחייניות באולימפיאדת לוס אנג'לס (1984)
קטגוריה:אלופות אולימפיות אמריקאיות: שחייה
קטגוריה:זוכות מדליית כסף אולימפית אמריקאיות: שחייה
קטגוריה:שחייניות חופשי אמריקאיות
קטגוריה:שחייניות פרפר אמריקאיות
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
מזרקת סילון המים

מזרקת סילון המים בגרסתה הראשונה, 1886
מזרקת סילון המים (בצרפתית: Jet d'Eau, ז'ה ד'או) היא מזרקה גדולה בז'נבה, שווייץ. המזרקה היא אחד מאתרי התיירות המפורסמים בעיר ואחת המזרקות הגדולות בעולם. היא ממוקמת על הגדה הדרומית של אגם ז'נבה, במקום בו הוא מתנקז אל נהר רון.

סילון המים הניתז מן המזרקה מתנשא לגובה רב וניתן לחזות בו מרחבי העיר ואף בתעופה בגובה 10 ק"מ מעליה. בסך הכול, 150 ליטר מים ניתזים מהמזרקה בשנייה לגובה של 140 מטרים על ידי שתי משאבות הצורכות 500 קילוואט ומופעלות באמצעות מתח של 2,400 וולט. המים יוצאים מן המזרקה במהירות של 200 קמ"ש. בזמן פעילות המזרקה נמצאים בכל רגע כ-7,000 ליטר מים באוויר, ולכל טיפה לוקח כ-16 שניות לחזור לאגם מרגע התזתה מהמזרקה. כאשר נושבת רוח חזקה, נוטה המזרקה להרטיב את סביבתה אם היא פועלת, ובעקבות שינויים בכיוון הרוח יכולים מבקרים המצויים בסביבת המזרקה להירטב בפתאומיות.

==היסטוריה==
המזרקה בגרסתה הראשונה נבנתה ב-1886 ב-Usine de la Coulouvrenière, לא רחוק ממיקומה הנוכחי. באותו זמן הטורבינות ההידראוליות החדשות שנבנו בנהר רון הביאו להצטברות לחץ גבוה של מים בעת שבעלי המלאכה סיימו את יום העבודה וסגרו את הברזים במקום עבודתם. הפתרון הזמני שנמצא לשם כך, בזמן פיתוחה של מערכת חלופית, היה ליצור מפלט למים המצטברים, מה שהביא להיווצרות מזרקה שהתנשאה לגובה 30 מטרים ושחררה את לחץ המים. היו שזיהו את הפוטנציאל התיירותי של המזרקה ואת ערכה האסתטי, וב-1891 עברה המזרקה למיקומה הנוכחי והופעלה לראשונה בחגיגות "פסטיבל ההתעמלות הלאומי", בהן צוינו גם 600 שנה להקמתה של שווייץ. הגובה המרבי של סילון המים הניתז היה באותו זמן 90 מטרים. המזרקה כפי שהיא מוכרת כיום הוקמה ב-1951, ומערכת השאיבה שלה שואבת מים מאגם ז'נבה במקום ממימי העיר.

החל מ-2003 פועלת המזרקה במשך כל שעות היום בכל ימות השנה, למעט בימי כְּפוֹר ובימים בהם נושבת רוח חזקה במיוחד. המזרקה פועלת גם בשעות הערב בין האביב לסתיו, ומוארת באמצעות 12 נורות הצורכות 108 קילוואט.

==קישורים חיצוניים==

* 

==הערות שוליים==

קטגוריה:ז'נבה: מבנים
סילון המים
הר חירן

הר חירן הוא הר הממוקם בין צפון הנגב לבין הר חברון, ונמצא בין יער מיתר ליער יתיר. גובה ההר הוא 587 מטר מעל פני הים. האזור מוכרז כשמורת טבע, גודל השמורה 2,641 דונם. שביל ישראל עובר בשמורה.

משלוחת הר חירן נשקפת תצפית להרי יתיר, ואזור חבל יתיר והיישובים חורה, מיתר, לקייה, טנא עומרים ושמעה. למרגלות הר חירן זורם נחל אשתמוע.

הר חירן נמצא באזור ספר מדברי, ממוצע הגשמים נע בו בין 250–300 מ"מ.
בפסגות הרכס פורחים הקדד הנאה ושום אשרסון – שני צמחים נדירים יחסית.
המפנים הצפוניים מתאפיינים בבתת-ספר עשירה של סירה קוצנית, בקו הרכס מוצאים את חברת לענת המדבר, חורשף קטן קרקפת ודרדר מצרי. במפנים הדרומיים של ההר פורח האירוס השחום. האזור מתאפיין בפריחה עונתית רבה הכוללת את פרחי נורית אסיה, צבעוני ההרים, עכנאי יהודה ועוד.

בשמורה נכללים גם מספר אתרי עתיקות – חורבת סירה וחורבת חירן.

בעלי החיים בשמורה הם: תן זהוב, שועל מצוי, דורבן מצוי, צבי ארץ-ישראלי, צבוע מפוספס ועוד.

היישוב דרור מוקם על ההר.

==קישורים חיצוניים==
* [http://www.inature.info/wiki/%D7%A9%D7%9E%D7%95%D7%A8%D7%AA_%D7%94%D7%A8_%D7%97%D7%99%D7%A8%D7%9F שמורת הר חירן] באתר "טבע ונופים בישראל"
* [https://web.archive.org/web/20130928102243/http://geoteva.co.il/100025/%D7%91%D7%99%D7%9F-%D7%94%D7%A8-%D7%9C%D7%9E%D7%93%D7%91%D7%A8 בין הר למדבר - מהר חירן להר עמשא] באתר גיאו טבע
*מסלול [http://www.shvilist.com/k30.html שביל ישראל] העובר בשמורה.

קטגוריה:שביל ישראל
חירן
Soul Sacrifice

Soul Sacrifice הוא אלבום הופעה מאת להקת סנטנה. האלבום הוקלט בהופעתה של הלהקה בפסטיבל וודסטוק, ויצא לשווקים ב-14 ביולי 1995.
באלבום בלט סולו תופים שבוצע על ידי מייקל שריב.

== רשימת השירים ==
#"Soul Sacrifice"
#"Fried Neckbones and Home Fries"
#"Hot Tamales"
#"Latin Tropical"
#"Acapulco Sunrise"
#"Coconut Grove"
#"Everyday I Have the Blues"

== קישורים חיצוניים ==

* [http://www.amazon.com/Soul-Sacrifice-Santana/dp/B000002V4R האלבום באתר "amazon"] 

קטגוריה:אלבומי סנטנה
קטגוריה:אלבומי הופעה באנגלית
מבוקש (2007)

מבוקש (באנגלית: The Hunting Party) הוא מותחן-פעולה-הרפתקאות אמריקאי משנת 2007 בכיכובו של ריצ'רד גיר, המתאר מסע עיתונאי ללכידת פושע מלחמה סרבי.

הסרט הושק בפסטיבל הסרטים של ונציה ב-3 בספטמבר 2007. למרות הצלחתו היחסית בביקורות אכזב הסרט לחלוטין בקופות, כשהכניס רק $876,087 בבתי הקולנוע בארצות הברית ורק 1.5 מיליון דולר בכל העולם. סרטים הוליוודיים צריכים לצבור בקופות סכום ששוה בערך לפי שניים מההפקה וההפצה על מנת לצאת ללא רווח או הפסד, הסרט כשל לחלוטין מבחינה זו. הרווח של הסרט מעמיד אותו ביחס עלוב במיוחד של 26:1 (על כל 26 דולר שהוצאו על הסרט היה רווח של דולר אחד).

== עלילה == 
לאחר שנים של סיקור עיתונאי מוצלח על מלחמת בוסניה, העיתונאי סיימון האנט (ריצ'רד גיר) מאבד את קור רוחו במהלך שידור חי מזירת הקרבות בבוסניה, וכתוצאה מכך מפוטר. בעודו מתדרדר מבחינה מקצועית ואישית, דאק (טרנס הווארד) חברו לעבודה צועד בכיוון ההפוך. דאק מקבל משרה חשובה ברשת ויוצא לצלם את סיקור שיקומה של בוסניה עם פרנקלין האריס (ג'יימס ברולין). יחד איתו מגיע לבוסניה עיתונאי צעיר וטרי (ובנו של סגן נשיא הרשת) בנג'מין (ג'סי אייזנברג). דאק פוגש את סיימון, בשלב הזה עצמאי מיואש וציני, המחפש סיפור גדול מספיק כדי להביא אותו בחזרה לתחום. הוא מספר לדאק כי ברשותו מידע על מקום מחבואו של רדוסלאב בוגנוביץ', הידוע בכינוי "השועל", אשר אחראי לפשעי המלחמה ועל ראשו פרס של 5 מיליון דולר. סיימון טוען כי הוא מסתתר בכפר צ'לביצ'י ברפובליקה סרפסקה (ישות הסרבים בבוסניה והרצגובינה) סמוך לגבול עם מונטנגרו.

סיימון מספר כי ברצונו לראיין את השועל וכך, משוכנעים על ידי סיימון, דאק בא לצלם את הריאיון עם בנג'מין בעקבותיו. בדרך, סיימון מתוודה בפני דאק כי תוכניתו ללכוד את השועל ולא לראיין אותו, דאק ובנג'מין לא מצליחים להניא אותו מהרעיונות שמטורף אפילו לחשוב עליהם. לאורך הדרך, הקבוצה מזוהה בטעות כחוליית CIA בפני מספר קבוצות, כולל האו"ם, כוח המשטרה, והסרבים עצמם. בשלב מסוים סיימון, דאק, ובנג'מין נלכדים על ידי השומרים של השועל ונלקחים לאסם שבו מתחבא השועל שם עתידים להיות מוצאים להורג. ברגע האחרון, צוות אמיתי של ה-CIA פורצים לאסם ומשחררים את העיתונאים, אבל השועל בורח. מהר מאוד מתברר לעיתונאים כי גם בקרב הקהיליה הבינלאומית, ישנם אנשים שאינם מעוניינים ללכוד את השועל. צוות ה-CIA פוקד על העיתונאים לעלות על מטוס בדרכם לארצות הברית, אך הם בורחים כדי לבצע את תוכניתם לתפוס את השועל. הם מצליחים ללכוד אותו בזמן שהוא צד ביער ללא שומרים. העיתונאים תופסים אותו ומשחררים אותו עם ידיים כבולות מאחור, בכפר בשם פוליה שבו ביצע פשעי מלחמה שם הוא נותר נתון לחסדי ההמון.

== שחקנים ==
* ריצ'רד גיר - סיימון האנט 
* טרנס הווארד - דאק 
* ג'יימס ברולין - האריס פרנקלין 
* ג'סי אייזנברג - שטראוס בנג'מין 
* ליובומיר קרקס - השועל 
* דיאן קרוגר - מריאנה 
* מארק איווניר - בוריס 
* זדראבקו קראקובר - סאשה 
* קריסטינה קרפלה - מרדה 
* סוזנה מרקוביץ - אונה

== הסיפור האמיתי ==
הסרט מבוסס על סיפור אמיתי, בהבדלים מסוימים. בסיפור המקורי היו חמישה עיתונאים שניסו ללכוד את השועל, ואכן הם פגשו בדרכם בכוחות או"ם ושיטור שכלל לא היו מעוניינים ללכוד את השועל. במציאות השועל לא נתפס.

== קישורים חיצוניים ==
* 

קטגוריה:סרטי 2007
קטגוריה:סרטים אמריקאיים המבוססים על סיפור אמיתי
קטגוריה:סרטים ביוגרפיים אמריקאיים
קטגוריה:סרטים באנגלית
סוקראטיס פאפאסטאטופולוס

סוקראטיס פאפאסטאטופולוס (ביוונית: Σωκράτης Παπασταθόπουλος; נולד ב-9 ביוני 1988) הוא כדורגלן יווני המשחק בעמדות המגן והבלם בריאל בטיס.

פאפאסטאטופולוס הוא השחקן הצעיר ביותר שהיה אי פעם הקפטן של א.א.ק. אתונה.

==קריירת מועדונים==
פאפאסטאטופולוס התחיל את הקריירה שלו בנוער של אפולון פטלידיאו. בקיץ 2005 עבר לא.א.ק. אתונה, וב-26 באוקטובר 2005 הוא ערך את הופעת הבכורה שלו במשחק הגביע היווני נגד PAS גיאנינה ואף הבקיע בדקה ה-7 של המשחק ובסיום המשחק ניצחה אא"ק 0:3. בינואר 2006 הוא הושאל לניקי וולוס מהליגה השנייה ביוון למשך 6 חודשים, אך ערך בסך הכל 15 הופעות. במהלך עונת 2006/2007, הצליח פאפאסטאטופולוס לערוך 14 הופעות כאשר הוא היה צריך להילחם על מקומו בהרכב ביחד עם:ברונו צ'ירילו, טראיאנוס דאלאס וואנגליס מוראס. בליגת האלופות, הצליח Papastathopoulos לשחק ב-3 מתוך 6 משחקי הקבוצה. בעונת 2007/2008 קיבל 24 פעמים בליגה את חלוצת ההרכב ושיחק לצידו של ג'ראלדו אלבס. ב-1 באוגוסט 2008, עבר פאפאסטאטופולוס לגנואה מהסרייה א', תמורת 4 מיליון אירו. הוא ערך את הופעת הבכורה שלו בגנואה ב-27 בספטמבר 2008, נגד פיורנטינה בליגה, כמה ימים לאחר מכן ערך הופעת בכורה בקופה איטליה נגד ראוונה קלצ'ו. ב-5 באוקטובר 2008 הבקיע את שערו הראשון בגנואה נגד נאפולי, אבל פאפאסטאטופלוס הורחק בדקה ה-89. בעונת 2009/2010 הוא שיחק ברוב המשחקים הפך וסייע לה לסיים במקום התשיעי. ב-20 ביולי 2010, פאפאסטאטופלוס חתם במילאן.

פאפאסטאפולוס לא הצליח להתברג בהרכב הראשון במילאן, ורשם 5 הופעות בלבד. ב-21 ביולי 2011, הושאל פאפאסטאטופולוס לורדר ברמן עד לסיום עונת . בעונה זאת ערך 30 הופעות ושער אחד נגד וולפסבורג. ב-16 באפריל 2012, חתם פאפאסטאטופולוס בורדר ברמן.

ב-24 במאי 2013 חתם סוקראטיס פאפאסטאטופולוס בבורוסיה דורטמונד תמורת 9 וחצי מיליון אירו עד ל-2018. ב-2 ביולי 2018 חתם פאפאסטאטופולוס בארסנל מהפרמייר ליג.

ב-26 בינואר 2021 עזב פאפאסטאטופולוס את ארסנל והצטרף לאולימפיאקוס.

==קריירה בינלאומית==
ב-5 בפברואר 2008 ערך פאפאסטאטופולוס את הופעתו הראשונה בנבחרת יוון בניצחון 0:1 במשחק ידידות נגד . פאפאסטאטופולוס נכלל ברשימת 24 השחקנים שזימן מאמן הנבחרת אוטו רהאגל לקראת יורו 2008 אך ברגע האחרון החליט המאמן שלא להכליל את פאפאסטאטופולוס בסגל הסופי.
לאחר היורו שותף במשחק ידידות נגד ב-10 באוגוסט 2008. מאותו רגע, הוא היה חבר נבחרת קבוע עבור יוון. בקמפיין מוקדמות מונדיאל 2010 סייע לנבחרתו להעפיל לטורניר הגמר שנערך בדרום אפריקה.

== תארים ==
=== קבוצתיים ===
==== מילאן ====
* אליפות איטליה: 2010/2011

==== בורוסיה דורומונד ====
* הסופר קאפ הגרמני: 2013, 2014

==== ארסנל ====
* הגביע האנגלי: 2019/2020

=== אישיים ===
השחקן הצעיר של השנה ביוון: 2007/2008

==קישורים חיצוניים==

קטגוריה:כדורגלנים יוונים
קטגוריה:מגני כדורגל יוונים
קטגוריה:בלמי כדורגל יוונים
קטגוריה:כדורגלני א.א.ק. אתונה
קטגוריה:כדורגלני ניקי וולוס
קטגוריה:כדורגלני גנואה
קטגוריה:כדורגלני מילאן
קטגוריה:כדורגלני ורדר ברמן
קטגוריה:כדורגלני בורוסיה דורטמונד
קטגוריה:כדורגלני ארסנל
קטגוריה:כדורגלני אולימפיאקוס
קטגוריה:כדורגלני ריאל בטיס
קטגוריה:כדורגלני נבחרת יוון
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:ספורטאים יוונים באיטליה
קטגוריה:ספורטאים יוונים בגרמניה
קטגוריה:ספורטאים יוונים באנגליה
קטגוריה:ספורטאים יוונים בספרד
קטגוריה:יוונים שנולדו ב-1988
אברהם ויינברג (ראשית בכורים)

הרב אברהם ויינברג (תרל"ב - כ' באלול תש"ב) היה רב בפולין לפני השואה, תלמיד מובהק של רבי אברהם בורנשטיין מסוכטשוב. נרצח ביריות לאחר שסירב לעלות על הרכבת מגטו ורשה לטרבלינקה.

==לפני השואה==
נולד בסטוצין בפולין לישראל ניסן, מחסידי קוצק. למד בצעירותו בישיבתו של רבי אברהם מסוכטשוב, חתנו של רבי מנחם מנדל מקוצק. רבו שכנע אותו להעביר בקביעות שיעורים לבחורים מוכשרים. התחתן עם בתו של משה קובלסקי, מחסידי קוצק.

בשל מצבו הכלכלי הקשה, השפיעו עסקני אגודת ישראל על רבו המובהק לשכנעו להיות חבר בוועד הרבנים של ורשה. רבים שלחו אליו שאלות הלכתיות. היה בקיא גם בקבלה. היה ראש ישיבת "בית אברהם" בורשא.

בתר"ץ הוציא לאור את ספרו ראשית ביכורים על מסכת בכורות. שאר כתביו, ובהם חיבור על מסכת זבחים, אבדו בשואה.

מתלמידיו: רבי שמואל שלמה ליינר, שלימים הוכתר לאדמו"ר מראדזין, והרב שמחה עלברג.

==בימי השואה==
על אף התנאים הקשים בגטו ורשה, המשיך ללמד את קבוצת הבחורים, עם הרב אריה צבי פרומר, בבונקר ברחוב מילא 14. סירב לאכול מתבשילים שהוכנו במיוחד לרבנים והורה לבני משפחתו לאכול רק ממה שהוכן לכלל הציבור.

כשהחלו המשלוחים להשמדה המשיך ללמד את תלמידיו וסירב לקבל עבודה בבתי המלאכה של הגרמנים, למרות שמי שלא היה לו כרטיס עבודה חייו היו בסכנה. בכ' באלול תש"ב לקחו הנאצים כמה תלמידים כדי לשולחם ברכבת לטרבלינקה. הרב ויינברג הלך בראשם לכיוון הרכבת. הרב התנגד לעלות על הרכבת ונורה למוות. עמו נספו גם רעייתו ובנו היחיד.

חלק מתלמידיו שניצלו המשיכו בלימודם ובהמשך הצטרפו למרד גטו ורשה.

==לקריאה נוספת==
*הרב פרופ' יצחק לוין (עורך), אלה אזכרה : אוסף תולדות קדושי ת"ש-תש"ה, חלק ג', "המכון לחקר בעיות היהדות החרדית", ניו יורק תשי"ט
*יחיאל גרנטשטיין, הגבורה האחרת : היהודי הדתי במאבק גבורה ובמרי נגד גזירות הנאצים בשנות השואה, ירושלים תשמ"ח (1988)
*אנציקלופדיה שמע ישראל, חלק א'
*הרב יהושע משה אהרונסון, עלי מרורות, בני ברק תשנ"ו, עמ' 27, 63, 382-380
* אהרן סורסקי, מרביצי תורה מעולם החסידות, חלק ו, בני ברק, תשמ"ח, עמ' ט-כה.

==קישורים חיצוניים==
*[https://web.archive.org/web/20100613113459/http://zachor.michlalah.edu/manhigim/manhigim_t.asp?num=37&chug=manhigim&color=144B5B הרב אברהם ויינברג (סטוצ'ינר) – ורשה], באתר "זכור - אמונה בימי השואה"
*[http://horabis.blogspot.com/2007/10/blog-post_5563.html ערכו באתר "רבנים שנספו בשואה" מאת פנינה מייזליש]
* 

==הערות שוליים==

קטגוריה:רבנים שנספו בשואה
קטגוריה:רבנים פולנים
קטגוריה:ראשי ישיבה חסידים במזרח אירופה
קטגוריה:ראשי ישיבה פולנים
קטגוריה:יהודים בשואה: פולין
קטגוריה:רבנים חסידים
קטגוריה:תלמידי רבי אברהם בורנשטיין מסוכטשוב
קטגוריה:חסידי סוכטשוב
קטגוריה:נספים בגטו ורשה
קטגוריה:משפחת קובלסקי
קטגוריה:פרשני התלמוד
קטגוריה:ילידי 1872
קטגוריה:פולנים שנפטרו ב-1942
קרי סטיינסייפר

קרולין "קרי" ליין סטיינסייפר (באנגלית: Carolyn "Carrie" Lynne Steinseifer; נולדה ב-12 בפברואר 1968) היא שחיינית עבר אמריקאית, אלופה אולימפית, בעלת 3 מדליות זהב, כולל במשחה היוקרתי ביותר ל-100 מטר חופשי.

== ביוגרפיה ==
סטיינסייפר נולדה וגדלה ברדווד סיטי, קליפורניה. היא החלה לשחות בגיל 11 תחת הדרכתו של קן בלי במועדון השחייה ווסט ואלי שבסן פרנסיסקו. היא למדה באוניברסיטת טקסס ושחתה תחת הדרכתו של ריצ'רד קוויק.

במשחקים הפאן אמריקאיים שנערכו בקראקס ונצואלה בשנת 1983 זכתה סטיינסייפר ב-3 מדליות זהב, במשחה ל-100 מטר חופשי (56.92 שניות), במשחה שליחות 4x100 מטר חופשי (3:46.46 דקות) ובמשחה שליחות 4x100 מטר מעורב (4:12.99 דקות).

===אלופה אולימפית===
באולימפיאדת לוס אנג'לס (1984) זכתה סטיינסייפר ב-3 מדליות זהב, במשחה ל-100 מטר חופשי בצוותא עם חברתה לנבחרת ננסי הוגסהד בתוצאה של (55.92 שניות) לפני אנמארי ורסטאפן מהולנד (56.08 שניות), במשחה שליחות 4x100 מטר חופשי בתוצאה של 3:43.43 דקות, לפני הולנד (3:44.40 דקות) ומערב גרמניה (3:45.56 דקות) ובמשחה שליחות 4x100 מטר מעורב כששחתה בשלב המוקדמות ונבחרת ארצות הברית ניצחה בשלב הגמר.

באליפות הפאן פסיפיק בשחייה שנערכה בטוקיו, יפן בשנת 1985 זכתה סטיינסייפר ב-4 מדליות, 3 זהב, ו-1 כסף. מדליות זהב, במשחה ל-200 מטר חופשי (2:01.52 דקות), במשחה שליחות 4x100 מטר חופשי (3:45.65 דקות) ובמשחה שליחות 4x200 מטר חופשי (8:06.74 דקות). מדליית כסף במשחה ל-100 מטר חופשי בתוצאה של 56.75 שניות, אחרי ג'נה ג'ונסון (56.36 שניות).

במשחקים הפאן אמריקאיים שנערכו באינדיאנפוליס בשנת 1987 זכתה סטיינסייפר במדליית זהב במשחה שליחות 4x100 מטר חופשי (3:48.68 דקות).

באליפות הפאן פסיפיק בשחייה שנערכה בטוקיו, יפן בשנת 1989 זכתה סטיינסייפר במדליית זהב במשחה שליחות 4x100 מטר חופשי (3:43.63 דקות).

== תארים ==
*בסך הכל זכתה סטיינסייפר ב-2 תוארי אליפות ארצות הברית בשחייה במשחה ל-100 מטר חופשי.
*בשנת 1999 זכתה סטיינסייפר להכלל בהיכל התהילה הבינלאומי של השחייה.

== קישורים חיצוניים ==

* [http://sports123.com/.search?results_page=searchresults.html&p=Carrie+Steinseifer&name=Search sports123.com] 

== הערות שוליים ==

קטגוריה:שחייניות באולימפיאדת לוס אנג'לס (1984)
קטגוריה:אלופות אולימפיות אמריקאיות: שחייה
קטגוריה:שחייניות חופשי אמריקאיות
קטגוריה:אמריקאיות שנולדו ב-1968
קטגוריה:אמריקאים שנולדו ב-1968
דייוויד אוהרה

דייוויד אוהרה (באנגלית: David O'Hara; נולד ב-9 ביולי 1965), הוא שחקן קולנוע סקוטי.
השתתף בתפקידים משניים בסרטים "לב אמיץ", "השתולים" ו"מבוקש".

== ביוגרפיה ==
אוהרה נולד בגלאזגו, בנם של מרטה ופטריק אוהרה.
למד "בבית ספר לנאום ולדרמה" ולא סיים את לימודיו בשל חוסר מימון.
שיחק ב-1995 בדרמה התקופתית "לב אמיץ" בתור סטיבן מנהיג לוחמי המחתרת באירלנד שהופך במהלך הסרט לחברו ושומר ראשו של המנהיג הסקוטי האגדי ויליאם וולאס (מל גיבסון).
מגדיר את עצמו בתור "האיש המבוקש ביותר על האי שלי".

שיחק בשתי ההפקות האיריות : "בזכות האם" שם גילם את האסיר הפוליטי פרנק היגינס אשר משתתף בשביתת הרעב הגדולה ב-1981 ב"כלא מאזה" שבצפון אירלנד ו"השדכן" בתור הברמן חסר העקרונות שון.
ב-1996 שיחק את אחד התפקידים הראשיים בדרמת הפשע הטלוויזיונית הבריטית "החשוד העיקרי 5".
ב-1997 שיחק את בילי סייקס האלים בעיבוד הטלוויזיוני של טוני ביל לרומן המפורסם "אוליבר טוויסט" ובתפקיד קטן במותחן הפשע ההוליוודי שובר הקופות "יריב אינטימי".
ב-1999 גילם בהפקה התנכית הבריטית "ישו" את יוחנן המטביל.

בשנת 2000 שיחק בעונה הראשונה של דרמת המשטרה "המחוז" בתור בלש משטרת ניו יורק דני מק'רגור.
ב-2001 שיחק בקומדיית הפשע של ג'ון פאברו "מסודרים" בתור הפושע הסקוטי המכונה "הוולשי".
ב-2002 הופיע בדרמת הפעולה "סטאנדר" בדמותו של אלן הייל חבר בכנופייתו של השוטר הדרום אפריקאי המושחת ושודד הבנקים אנדרה סטאנדר.

ב-2004 השתתף בדרמה ההיסטורית "מלון רואנדה" בתור דייוויד הכתב הסקוטי המגיע כדי לסקר את רצח העם ברואנדה, אל דייוויד מתלווה אחת הצלם הצבאי האמריקאי ג'ק דאגליש (חואקין פיניקס).
ב-2006 התפרסם במותחן הפשע של מרטין סקורסזה "השתולים" בו גילם את פיצי חייל בכיר במאפיה האירית של פרנק קוסטלו (ג'ק ניקולסון), בנוסף גילם את המלך האירי דונקאהד בעיבוד הקולנועי לאגדה "טריסטן ואיזולדה" בהפקתם של טוני ורידלי סקוט.

ב-2008 הופיע בסרט הפעולה המצליח "מבוקש" בתור המתנקש מר אקס המאמין שהוא אביו של גיבור העלילה וסלי אלן גיבסון (ג'יימס מקאבוי).
שיחק גם במותחן הבדיוני הפוסט-אפוקליפטי "יום הדין" בתור מייקל קאריס בעל הדעות הפשיסטיות.
ב-2010 שיחק בעונה הרביעית של הסדרה "שושלת טיודור" בתפקיד האריסטוקרט האנגלי הנרי הווארד, התפרסם בסרט האחרון בסדרת סרטי הארי פוטר "הארי פוטר ואוצרות המוות" בתור אלברט רנקורן לו הארי פוטר (דניאל רדקליף) מתחזה כדי להיכנס אל מנזר הקסם.

== פילמוגרפיה נבחרת ==
* לב אמיץ (1995)
* בזכות האם (1996)
* אוליבר טוויסט (1997)
* השדכן (1997)
* יריב אינטימי (1997)
* מסודרים (2001)
* סטאנדר (2003)
* מלון רואנדה (2004)
* השתולים (2006)
* טריסטן ואיזולדה (2006)
* מבוקש (2008)
* יום הדין (2008)
* ג'ק אמר (2008)
*דארפור (2009)
* הילד (2010)
* הארי פוטר ואוצרות המוות (2010)
* קאובויים וחייזרים (2011)
* גולף בממלכה (2011)
* שוד תחת מצור (2012)
* השפעה (2014)
*The Messenger (2015)
* הפרופסור והמשוגע (2019)

=== טלוויזיה ===

* Jesus (1999) - סרט טלוויזיה של CBS
* המחוז <small>(אנ')</small> (2000–2001)

== קישורים חיצוניים ==

קטגוריה:שחקני קולנוע וטלוויזיה סקוטים
קטגוריה:בריטים שנולדו ב-1965
אליעזר דוד גרינוולד

הרב אליעזר דוד גרינוולד (י"ד בשבט תרכ"ז, 20 בינואר 1867 – א' בסיוון תרפ"ח, 20 במאי 1928) שימש כרב וראש ישיבה בערים ברדיוב, צעהלים, אויבר-וישובה (וישובה עילית) וסאטמר שבטרנסילבניה. ידוע על שם ספרו "קרן לדוד". 

==ביוגרפיה==
נולד בטשארנא שבהונגריה לרב עמרם גרינוולד, בנו של הרב יוסף גרינוולד, אב"ד צ'צוביץ. בצעירותו למד אצל אחיו רבי משה גרינוולד בעל "ערוגת הבושם" ונחשב תלמידו המובהק. זמן קצר למד גם אצל הרב שמואל ארנפלד, בעל "חתן סופר".

בשנת תרמ"ט נישא לבתו של יעקב רפפורט מברדיוב. לאחר נישואיו ישב כחמש שנים בברדיוב, ייסד בה ישיבה ועמד בראשה. לאחר מכן כיהן כדיין ומורה צדק בסרדהלי, ועמד שם בראשות ישיבה שמנתה כ-130 תלמידים. בתחילת שנת תרס"ז (1906) נבחר לרב הקהילה היהודית בעיר צֶהלים, וגם בה עמד בראשות ישיבה גדולה. 

בשנת תרע"ב (1912) עבר לכהן כרבה של אויבר-וישווה, ועמד בראשות ישיבה שמנתה מאות תלמידים. בשנת תרפ"א (1921) נבחר לרבה של קהילת סאטמר, ובמקביל לרבנותו עמד בראש ישיבה מקומית שהייתה הגדולה ביותר בטרנסילבניה, ובה ראה את לב פועלו הרבני. הישיבה פעלה ברוח החסידות. היה מגדולי התורה המפורסמים בתקופתו והעמיד תלמידים רבים, בהם רבנים וגדולי תורה ידועים בטרנסילבניה ובהונגריה.

בתו המאומצת נישאה לנכד אחיו, הרב יוסף גרינוולד, שהיה תלמידו המובהק ועסק בהדפסת ספריו.

==ספריו==
* שו"ת קרן לדוד – על אורח חיים כולל קע"ב תשובות, סאטמר תרפ"ט
* ספר קרן לדוד – חידושי אגדה על התורה, שני חלקים, סאטמר תר"צ-תרצ"ט
* ספר קרן לדוד – חידושי אגדה ודרושים למועדי ה’, סאטמר תרצ"ד
* סדר הגדה של פסח עם פירוש ... חסדי דוד – סאטמר תרצ"ד

== לקריאה נוספת ==

* 'מרן אליעזר דוד גרינוואלד זצ"ל... תולדותיו, חייו ופעולתו', בתוך: בית ועד לחכמים ט-י, סאטמר סיוון-תמוז תרפ"ח, עמ' קלא-קלד
* אברהם פוקס, ישיבות הונגריה בגדולתן ובחורבנן, ירושלים תשל"ט, כרך א, עמ' 354–363
* 'ר' אליעזר דוד ב"ה עמרם גרינוואלד', בתוך: יצחק יוסף כהן, חכמי טראנסילוואניה, ירושלים תשמ"ט, עמ' 45–46
* שלמה שפיצר ומשה אלכסנדר זושא קינסטליכער, קהילת צעהלים וחכמיה, בני ברק תש"ס, עמ' 175–182
* שלמה שפיצר, קהילות הונגריה, ירושלים תשס"ט, עמ' 280–281
* 'גרינוואלד הרב אליעזר דוד בן הרב עמרם', בתוך: ברוך טקרטין ולוסיאן-זאב הרשקוביץ, אנציקלופדיה ליהדות רומניה, מוסד הרב קוק תשע"ב, כרך א, עמ' 391

שו"ת קרן לדוד, מהדורה ראשונה, סאטמר, תרפ"ט

==קישורים חיצוניים==
* [http://www.geni.com/people/Harav-Eliezer-Dovid-Gruenwald-Mechaber-Keren-Ledovid/6000000004853108103 מידע עליו ועל משפחתו באתר GENI]

==הערות שוליים==

קטגוריה:רבנים הונגרים
קטגוריה:דונאיסקה סטרדה: רבנים
קטגוריה:סאטו מארה: רבנים
קטגוריה:רבנים אורתודוקסים
אליעזר דוד
קטגוריה:פרשני הגדה של פסח
קטגוריה:דויטשקרויץ: רבנים
קטגוריה:ילידי 1867
קטגוריה:נפטרים ב-1928
יהושע גרינוולד

ממוזער

הרב יהושע גרינוולד (תרס"ט, 1909 - ו' באב תשכ"ט, יולי 1969) היה ראב"ד אונגוור ורבה האחרון של חוסט.

==חייו==
נולד בחוסט לרב אברהם יוסף גרינוולד, שמילא את מקום אביו, הרב משה גרינוולד בעל "ערוגת הבושם", כרבה של חוסט. בשנת תרפ"ט (1929), בהיותו בן 20, נישא לבתו של הרב יחזקאל פנט, רבה של דעש והאדמו"ר מדעעש. לאחר נישואיו התגורר בדעש במשך מספר שנים, ובתקופת מגוריו בעיר עמד לימינו של גיסו האדמו"ר הרב יעקב אלימלך פנט בניהול הישיבה שפעלה בעיר. לאחר מספר שנים התמנה ראב"ד אונגוור שבצ'כוסלובקיה (כיום באוקראינה).

בשנת תרצ"ד (1934), לאחר עלייתו של הרב יוסף צבי דושינסקי לארץ ישראל כדי לכהן כגאב"ד העדה החרדית על מקומו של הרב יוסף חיים זוננפלד, התמנה הרב גרינוולד לכהן כרבה של חוסט, כממשיכם של אביו וסבו שכיהנו בה ברבנות. בחירתו הייתה מלווה בסכסוך קשה בקהילה כנגד תומכי דודו, הרב יעקב חזקיהו גרינוולד מפאפה, שטען גם הוא למשרה. אנשיו של האחרון התפלגו והקימו את 'עדת יראים שומרי הדת' הנפרדת. הרב יהושע כיהן ברבנות עשר שנים.

בשנת תש"ד (1944) נלקחו בני הקהילה ובהם הרב גרינוולד לאושוויץ. הרב גרינוולד נותר בחיים, אשתו ובתו בת השמונה נספו. את קורותיו במלחמה הדפיס בקונטרס "עין דמעה", שנתפרסם בספרו שו"ת 'חסד יהושע'.

לאחר המלחמה התגורר בבודפשט ושם ישב בבית דין מיוחד להתרת עגונות. משם עבר לפריס וגם שם שימש כדיין לענייני עגונות. בשנת 1947 היגר לבורו פארק שבברוקלין, ניו יורק, ושימש רב של "קהל יראים חוסט". לאחר מכן התחתן בשנית עם מרים, בתו של רבי חיים מאיר הגר מויז'ניץ, שהייתה נשואה לראשונה לרבי יהודה הורוויץ מדז'יקוב.

בשנת תשכ"ט נפטר בניו יורק, והובא לקבורה בהר המנוחות בירושלים.

חתנו, רבי פינחס דוד הורוויץ מבוסטון, מילא את מקומו כרב של "קהל יראים חוסט" בבורו פארק.

==ספריו==
* 	
* חסד יהושע על מסכת סנהדרין 
* חסד יהושע על מסכת ע"ז 
* אבני מילואים - הערות על ספר אבני שהם

==קישורים חיצוניים==
* 

==הערות שוליים==

קטגוריה:רבנים הונגרים
קטגוריה:רבנים אורתודוקסים
יהושע
קטגוריה:רבנים בשואה
קטגוריה:אסירים במחנה הריכוז אושוויץ
קטגוריה:חוסט: רבנים
קטגוריה:אישים שהועלו לקבורה בארץ ישראל
קטגוריה:יהודים הקבורים בהר המנוחות
קטגוריה:מחברי ספרי שו"ת
קטגוריה:אבות בתי דין
קטגוריה:ניצולי השואה: אוקראינה
קטגוריה:אמריקאים שנולדו ב-1909
קטגוריה:נפטרים ב-1969
שירות מבוסס מיקום

שירות מבוסס מיקום (באנגלית: Location-based service, בקיצור LBS) הוא יישום למכשירי תקשורת ניידים, המאתר את מיקומו הגאוגרפי של המכשיר ומשתמש ביכולת זו על מנת לספק מידע למשתמש. המערכת הוותיקה והבולטת שעושה שימוש בטכנולוגיה זו היא ה-GPS, אך ישנן שיטות נוספות לאיתור מיקומם של מכשירים על ידי האנטנות הקרובות ביותר הנותנות שירות למכשיר. 

שירותים מבוססי המיקום משמשים למטרות שונות, החל מהכוונה לאתרים בקרבת המשתמש (תחנת דלק, כספומט וכו'), וכלה בניטור רכבים ומטענים על ידי תג RFID. בנוסף ישנם שירותים היוצרים התראות בעלי היבט מסחרי, כולל פרסום ממוקד והכוונה לאירועים מסחריים קרובים.

סוג מסוים של שירותים מבוססי מיקום, אשר החלו לצבור פופולריות החל משנת 2008, הם רשתות חברתיות מבוססות מיקום (Location-Based Social Networks), המאפשרות למשתמשים בעלי סמארטפונים לראות בכל רגע נתון איפה החברים הקרובים שלהם נמצאים, לשתף את מיקומם או לאתר חברים פוטנציאליים. בין הרשתות הבולטות בסוג זה ניתן למנות את פורסקוור, Loopt, PostAround.Me, Facebook Places, Yelp ועוד. מרכיב המשותף למרבית הרשתות החברתיות מבוססות המיקום הוא היכולת לבצע פעולה המכונה "צ'ק אין", המודיעה לחבריו של המשתמש כי הוא נכנס למקום מסוים. 

==דחיפה ומשיכה==
התראות מבוססות קרבה נחלקות לשתי קטגוריות - שירותי משיכה (Pull) ודחיפה (Push). שירותי משיכה מתבססים על בקשה ישירה מהמשתמש לקבלת תוכן, כמו בקשה לחפש שירות עסקי קרוב, או לקבל התראה לגבי המצאות שירות שכזה בקרבת מקום. שירותי דחיפה מכוונים תוכן אל המשתמש ללא בקשה ישירה או דרך בקשה עקיפה בלבד. אלו יכולים גם לשמש כשירות לציבור במקרים של יידוע על מפגע סביבתי או מזג אוויר מסוכן.

==סוגיות פרטיות==
עם ההתפתחות השימוש המסחרי בטכנולוגית איתור מיקום, לדוגמה השימוש בצמידי RFID לתיוג של אובייקטים ממשיים בפייסבוק, עולות שאלות לגבי פרטיות המידע. כמו כן רשתות חברתיות המציעות תקשורת סביב מיקום משתמש מאחסנות מידע שהועבר מהמכשיר הנייד ליישום, ומידע זה נגיש לגמרי למפתחי יישומים מבוססי מיקום.
בתי עסק המציעים צבירת נקודות לקופונים לפי תדירות הביקור בסניפים, מעלים חשש לגבי חליפין של מידע פרטי בהטבות מסחריות. מאמר מחקר שנערך מטעם רשת התקשורת האמריקאית AT&T מציין שמידע מסוים אודות מיקום משתמשים דלף לגופים מצד שלישי בכל הרשתות החברתיות שנחקרו, 20 במספר, כגון Facebook, Twitter, Myspace, ו־Flickr על אף נוהלי הפרטיות שנהוגים ברשתות אלו.

==ראו גם==
* פרסום סלולרי
* גרינדר
* גדר גאוגרפית

== קישורים חיצוניים ==
* [http://searchnetworking.techtarget.com/definition/location-based-service-LBS מהם שירותים מבוססי מיקום], באתר (searchnetworking.techtarget.com)
* [http://www.mobilein.com/location_based_services.htm שירותים מבוססי מיקום], באתר (mobilein.com)
* Anind Dey, Jeffrey Hightower, Eyal de Lara, Nigel Davies, [http://adland.tv/ooh/coca-cola-village-uses-real-life-buttons-fed-real-world-likes-facebook Location-Based Services]. Pervasive Computing 1/2010, pp. 11-12.
* [http://epic.org/privacy/location_privacy/default.html מרכז המידע לפרטיות אלקטרונית]
* 
* 
* 
* 

קטגוריה:תקשורת סלולרית
קטגוריה:ניווט לווייני: שימושים
קטגוריה:רשתות חברתיות מקוונות
Compact Memory

Compact Memory היא ספרייה דיגיטלית זמינה לכול, ובה 356 כתבי עת יהודיים בשפה הגרמנית מהתקופה שבין 1806 ל-1938.

העיתונים – הכוללים בסך הכול יותר מ-700,000 עמודים (137 גיגהבייט) – עברו דיגיטציה בין השנים 2000–2006, בפרויקט שמומן על ידי האגודה הגרמנית למחקר (Deutsche Forschungsgemeinschaft, DFG). בין העיתונים נמצאים מקורות חשובים להיסטוריה היהודית, בהם Allgemeine Zeitung des Judentums, Der Israelit, Ost und West וה-Jüdische Rundschau.

השותפים לפרויקט היו RWTH Aachen (אוניברסיטת RWTH באאכן), האוסף המיוחד ליהדות בספרייה האוניברסיטאית ע"ש יוהאן כריסטיאן זנקנברג של אוניברסיטת גתה בפרנקפורט וספריית Germania Judaica בקלן.

את החיפוש באתר ניתן לבצע על פי שם כתב העת ושנת הפרסום, או על פי מילות מפתח או שם מחבר; המאגר מכיר יותר מ-81,000 קטעים, שנכתבו על ידי יותר מ-10,000 מחברים.

בשנת 2004 הוכר Compact Memory על ידי אונסק"ו כאתר מורשת עולמי דיגיטלי.

== ראו גם ==
* עיתונות יהודית היסטורית

== קישורים חיצוניים ==

<div style="direction: ltr;">
* Hans Otto Horch: '[https://zs.thulb.uni-jena.de/servlets/MCRFileNodeServlet/jportal_derivate_00001878/j06-h5-6-auf-13.pdf Compact Memory. Ein DFG-Projekt zur retrospektiven Digitalisierung jüdischer Periodika im deutschsprachigen Raum]', in: Zeitschrift für Bibliothekswesen und Bibliographie, 53, 2006, 3/4, S. 177-180. ) 
</div>

== הערות שוליים ==

קטגוריה:ספריות דיגיטליות
קטגוריה:אתרי אינטרנט תורניים
קטגוריה:מאגרי מידע
קטגוריה:עיתונות יהודית
קטגוריה:גרמניה: תקשורת
קטגוריה:יהדות גרמניה
קטגוריה:גרמניה: תרבות
קטגוריה:חיבורים בתולדות עם ישראל
קטגוריה:ארכיוני עיתונות
1989 בארצות הברית

1989 בארצות הברית הייתה השנה בה חגגה ארצות הברית 213 שנה מיום היווסדה.

== הנהגה ==
* הנשיא: רונלד רייגן (המפלגה הרפובליקנית) עד 20 בינואר, ג'ורג' הרברט ווקר בוש (המפלגה הרפובליקנית)
* סגן הנשיא: ג'ורג' הרברט ווקר בוש (המפלגה הרפובליקנית) עד 20 בינואר, דן קווייל (המפלגה הרפובליקנית)
* יו"ר בית הנבחרים: ג'ים רייט (המפלגה הדמוקרטית) עד 6 ביוני, טום פולי (המפלגה הדמוקרטית)
* מנהיג הרוב בסנאט: רוברט בירד (המפלגה הדמוקרטית) עד 3 בינואר, ג'ורג' מיטשל (המפלגה הדמוקרטית)
* הקונגרס: הקונגרס ה-100 עד 3 בינואר, הקונגרס ה-101

== אירועים בולטים ==

* 20 בינואר – ג'ורג' בוש האב מושבע לנשיא ה-41 של ארצות הברית.
* 24 בפברואר – דלת המטען בטיסה 811 של חברת יונייטד איירליינס נפתחת וכתוצאה מכן נפער חור במטוס וחמש שורות של מושבים, ובהן 9 נוסעים, נפלטו החוצה ונהרגו.
* 24 במרץ – אסון הנפט של אקסון ואלדז: מכלית הנפט אקסון ולדז עולה על שרטון מול חופי אלסקה וגורמת לאסון אקולוגי מהגדולים בהיסטוריה 
* 19 באפריל – בהתפוצצות צריח אוניית המלחמה איווה נספים 47 אנשי צוות
* 4 במאי – פרשת איראן קונטראס: הקולונל אוליבר נורת' מורשע בשלושה מתוך 12 סעיפי האישום נגדו. אולם ערעור מזכה אותו גם מהם מאוחר יותר 
* 19 ביולי – טיסה 232 של יונייטד איירליינס מתרסקת באיווה. באירוע נהרגים 112 אנשים.
* 17 באוקטובר – רעידת אדמה בעוצמה של 7.1 על סולם ריכטר פוגעת בסן פרנסיסקו וגורמת למותם של 67 בני אדם.
* 18 באוקטובר – משוגרת הגשושית גלילאו 
* 18 בנובמבר – שוגר הלוויין קובי לחקר קרינת הרקע הקוסמית 
* 20 בדצמבר – ארצות הברית פולשת לפנמה במטרה להדיח את מנואל נורייגה 

<gallery widths="180px" heights="120px" perrow="3">
File:George H. W. Bush inauguration.jpg|20 בינואר: ג'ורג' בוש האב מושבע לנשיא ה-41 של ארצות הברית.
File:747-ua2.png|24 בפברואר: איור של אסון התעופה בטיסה 811 של יונייטד איירליינס
</gallery>

== נולדו ==
* 9 בינואר – נינה דוברב, שחקנית אמריקאית
* 16 בפברואר – אליזבת אולסן, שחקנית קולנוע אמריקאית
* 16 במרץ – בלייק גריפין, כדורסלן אמריקני
* 5 במאי – כריס בראון, זמר ושחקן אמריקאי
* 2 ביוני – פרדי אדו, אמריקאי יליד גאנה, הכדורגלן המקצועני הצעיר בהיסטוריה
* 14 ביוני – לוסי הייל, שחקנית, וזמרת אמריקאית
* 11 ביולי – דייוויד הנרי, שחקן קולנוע אמריקאי
* 15 באוגוסט – ג'ו ג'ונאס, זמר בלהקת האחים ג'ונאס
* 30 באוגוסט – ביבי רקסה, זמרת אמריקאית
* 14 בספטמבר – לוגן הנדרסון, שחקן וזמר-יוצר אמריקאי
* 19 בספטמבר – טייריק אוונס, כדורסלן אמריקאי
* 21 בספטמבר – ג'ייסון דירולו, זמר פופ ו-R&B
* 1 באוקטובר – ברי לארסון, שחקנית קולנוע, במאית ומוזיקאית אמריקאית
* 4 באוקטובר – דקוטה ג'ונסון, שחקנית ודוגמנית אמריקאית
* 13 בדצמבר – טיילור סוויפט, זמרת-יוצרת אמריקאית
* 18 בדצמבר – אשלי בנסון, שחקנית אמריקאית

== נפטרו ==
[[לוסיל בול]]
* 24 בינואר – טד בנדי, רוצח סדרתי אמריקאי (הוצא להורג) (נולד ב-1946) 
* 6 בפברואר – ברברה טוכמן, היסטוריונית וסופרת אמריקאית (נולד ב-1912) 
* 9 במרץ – רוברט מייפלת'ורפ, צלם אמריקאי (נולד ב-1946) 
* 12 באפריל – אבי הופמן, פעיל פוליטי אמריקאי, זכור עקב מחאותיו נגד מלחמת וייטנאם (נולד ב-1936) 
* 12 באפריל – שוגר ריי רובינסון, מגדולי המתאגרפים בהיסטורית ארצות הברית (נולד ב-1921) 
* 22 באפריל – אמיליו סגרה, פיזיקאי איטלקי-אמריקאי, חתן פרס נובל לפיזיקה (נולד ב-1905) 
* 26 באפריל – לוסיל בול, שחקנית טלוויזיה אמריקנית ("לוסי אהובתי") (נולדה ב-1911) 
* 15 בספטמבר – רוברט פן וורן, משורר וסופר אמריקאי (נולד ב-1905) 

== קישורים חיצוניים ==

*
אליהו מאיר בלוך

הרב אליהו מאיר בלוך

אליהו מאיר בלוך (כ"ג בתשרי תרנ"ה, 23 באוקטובר 1894 – כ"ח בטבת תשט"ו, 22 בינואר 1955) היה רב וראש ישיבה ליטאי-אמריקאי. ר"מ בישיבת טלז בליטא ולאחר מלחמת העולם השנייה מייסד וראש ישיבת טלז בקליבלנד שבאוהיו, ארצות הברית.

==חייו==
נולד לרב יוסף יהודה לייב בלוך, ראש ישיבת טלז. נישא לנחמה. בשנת תרפ"ח (1928) התמנה כר"מ בישיבת טלז. בשנת ת"ש (1940), בעיצומה של מלחמת העולם השנייה, הצליח להיחלץ מליטא יחד עם גיסו, הרב חיים מרדכי קאטץ, ולהגיע לארצות הברית. השניים התיישבו בעיר קליבלנד שבמדינת אוהיו ושם הקימו מחדש את ישיבת טלז ופיתחו את מוסדותיה.

בלוך היה מראשי הרבנים וממנהיגי הציבור החרדי בארצות הברית. בנותיו נישאו לרבנים אליעזר סורוצקין ודוד ברקין.

==דבריו על חורבן טלז==
כשנודע לרב בלוך על חורבן טלז והשמדת בני משפחתו, הוא העלה על הכתב את רגשותיו והסביר כיצד ראשו פנוי לעסוק בלימוד תורה ובהקמת מוסדות תורה:

==לקריאה נוספת==
* דוד זריצקי, הנשמות עלו למרום, נדפס בשנית בתוך ספרו: זכרונם לברכה: גאוני הדורות ואישי סגולה, עמודים 97–98

==קישורים חיצוניים==
* בלוך, ר' אליהו־מאיר ב"ר יוסף־יהודה־לייב, בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמוד 33 (, תמונה 1231).
* יעקב הייזלר, [https://www.otzar.org/wotzar/Book.aspx?192725&$201708210054966 מורשה להנחיל], המבשר תורני, גיליון 320, פרשת וארא, כ"ה בטבת ה'תשע"ה. באתר אוצר החכמה.
* 

==הערות שוליים==

קטגוריה:ראשי ישיבה ליטאים בארצות הברית
קטגוריה:משפחת בלוך
קטגוריה:משפחת אליעזר גורדון
קטגוריה:ראשי ישיבת טלז
קטגוריה:ראשי ישיבת טלז בקליבלנד
קטגוריה:אמריקאים שנולדו ב-1894
קטגוריה:אמריקאים שנפטרו ב-1955
ג'בל חשם א-טריף

ג'בל האשם א-טריף (בערבית: جبل هاشم الطريف) הוא הר במזרח חצי האי סיני. ההר מרוחק מגבול ישראל-מצרים כ-20 קילומטר, צפונית מערבית לאילת, כקילומטר אחד מדרום לכביש נח'ל-טאבה. גובהו של ההר הוא 874 מטר מעל פני הים. ההר מכונה בעברית הר השם על ידי העיתונאי החוקר שמחה יעקובוביץ' שטען שהוא הר סיני המקראי.

== טיעונים לזיהויו כהר סיני המקראי ==
בסרטו של ג'יימס קמרון "פענוח יציאת מצרים" נטען כי חשם א-טריף הוא המועמד הטוב ביותר כזיהוי להר סיני המקראי, מכמה סיבות:
# על ההר ישנו שסע המשקיף על אמפיתיאטרון טבעי, אשר ממנו דובר יכול להיראות ולהישמע למרחק רב, כפי שהיה צריך משה לאחר שהעם ביקשו שיקרא להם את שמונה הדיברות האחרונים (את שני הדיברות הראשונים שמעו ישראל מפי אלהים).
# מיקום הר סיני מצוין בתורה שלוש פעמים, בכל פעם במרחק ממקום מסוים. מיקום "הר השם" מאמת, לכאורה, את המרחקים הללו. 
# על ההר נמצא זכר למעיין קדום.
# ההר ממוקם על הציר המשוער שבו הלכו בני ישראל.

סמוך להר התגלה מקבץ של מקדשים פתוחים הכוללים ציורי אבנים עתיקים שהשתמרו במצב טוב, בדומה לציורים דומים שנתגלו במקדש הנמרים המצוי בנגב, כ-45 קילומטרים צפונית-מזרחית להר. חרף זאת לא ניתנה רשות לחפירות ארכאולוגיות על ידי הצבא המצרי, ושומרים מגבילים את הגישה אל ההר.

==ראו גם==
*פענוח יציאת מצרים
*הר סיני
*יציאת מצרים

==הערות שוליים==

קטגוריה:סיני: הרים
חיים לפיד

חיים לפיד (נולד ב-20 בדצמבר 1948) הוא סופר ותסריטאי ישראלי.

==ביוגרפיה==
חיים לפיד נולד ברמת גן להורים יוצאי פולין וליטא. למד בתיכון "בליך" ברמת גן. את שירותו בצה"ל עשה בנח"ל ובנח"ל המוצנח. למד לתואר ראשון בסוציולוגיה ופסיכולוגיה ותואר שני בפסיכולוגיה חברתית באוניברסיטת תל אביב.

לפיד מלמד כתיבת פרוזה בסדנאות האמנים של הקיבוץ הארצי. הוא יועץ ארגוני, עוסק במחקר איכותני, מרצה במסגרת החוג למנהל עסקים במכללה למינהל. החל את כתיבת הדוקטורט שלו על דחף המוות אצל פרויד, במכון להיסטוריה ופילוסופיה של המדעים והרעיונות ע"ש כהן וזנח אותו לטובת הרומן הראשון שלו – 'רשימותיו הנסתרות של סגני', שיצא לאור בספריית פועלים ב-1983. ב-2003 זכה בפרס ראש הממשלה לסופרים עבריים.

לפיד כתב תסריטים וקריינות לסרטי קולנוע, בעיקר עבור דוד פרלוב. העניין שלו בקולנוע תיעודי בא לידי ביטוי גם ביצירתו הספרותית בספרו התיעודי "אהבות ראשונות". הוא היה חבר מערכת כתב העת "תיאוריה וביקורת" בו כתב מאמרים בנושאי קולנוע וספרות. הרומנים שלו מאופיינים ברובם במרכיב עלילתי ולהם מידה של מסתורין קיומי.

חיים לפיד היה נשוי לעורכת הסרטים ערה לפיד עד למותה ב-2018, ולהם שני בנים: נדב לפיד, במאי סרטים וסופר, ואיתמר. בפברואר 2019 זכה סרטו של בנו, נדב, "מילים נרדפות" (לו כתב האב את התסריט) בפרס 'דב הזהב' בפסטיבל ברלין.

==ספריו==
* רשימותיו הנסתרות של סגני (1983)
* ברזניץ (1992)
* אהבות ראשונות: סיפורים תיעודיים ישראלים (1993)
* משיכה נגדית (1995)
* פשע הכתיבה, הוצאת הקיבוץ המאוחד (1998)
* המחילה (2002)
* הצבי הבוער (2007)<ref>
*
*[http://zvitriger.wordpress.com/2007/05/31/הצבי-הבוער/ צבי טריגר על הצבי הבוער]
* 
*אריק גלסנר, [http://arikglasner.wordpress.com/2008/04/13/על-חיים-לפיד/ על הצבי הבוער]</ref>
* כיכר מילאנו, הוצאת כתר (2014)
* אהובתו של רופא הנפש (2018)

==קישורים חיצוניים==
* 
* 
* 
* 
* 
* 
* 

==הערות שוליים==

קטגוריה:סופרים כותבי עברית
קטגוריה:סופרים ישראלים
קטגוריה:זוכי פרס היצירה לסופרים ומשוררים
קטגוריה:בוגרי תיכון בליך
קטגוריה:בוגרי אוניברסיטת תל אביב
קטגוריה:ישראלים שנולדו ב-1948
אל המשורר

עטיפת האלבום "אל המשורר"
אל המשורר הוא שמה של להקה ישראלית שהוקמה במטרה להעניק רוח חדשה ליצירתו של חיים נחמן ביאליק, לקרב את הקהל הצעיר יותר ליצירתו ולהלחין שירים שטרם הולחנו וטרם נלמדו בבתי הספר. "אל המשורר" הוא שמו של שיר גנוז של ביאליק. חברי הלהקה הם בעז אלברט, חי שושן, טל גולדברג ואורי מייזלמן, כולם עוסקים בחינוך, בין היתר במסגרת תנועת "דרור ישראל".

בינואר 2011 הוציאה הלהקה את השיר "עשן שחור" לציון יום ה-30 לחללי אסון הכרמל. השיר נכתב והולחן על ידי חבר הלהקה חי שושן.

בשנים האחרונות עובדת הלהקה על פרויקט חדש בשם "אשר קראתי למתים" - משירי המשורר ולדיסלב שלנגל אשר כתב בגטו ורשה. במסגרת הפרויקט הלחינה הלהקה משירי ולדיסלב שלנגל, המשורר מגטו ורשה. השיר "שתי מיתות", הראשון מתוך האלבום שבדרך, הוקלט במסגרת פרויקט משותף של משרד ההסברה ורשת ג', "הקול עוד נשאר", באפריל 2011. הפרויקט המלא נחשף לראשונה ביולי 2013 בהופעה מיוחדת לרכזי תרבות וחינוך, אשר התקיימה בת"א.

==דיסקוגרפיה==

==="אל המשורר"===
הלהקה הוציאה אלבום ראשון בשנת 2010 (הוצאת נענע דיסק) הנושא את שם הלהקה. האלבום נמכר כספר שבתוכו דיסק. הספר מכיל ביוגרפיה בת מספר עמודים של ביאליק, צילומים רבים שלו, דברים שאמר בראיונות ובשיחות, עמדותיו בנושאים שונים, דברים שאמרו עליו וכן יצירות שכתב ושלא הולחנו על ידי הלהקה. לצד השיר "על השחיטה" מופיע השיר "בעיר ההריגה" שגם אותו כתב ביאליק, אך השני לא הולחן מעולם. חלק מהשירים באלבום תורגמו על ידי ניצולת השואה והמשוררת הלינה בירנבאום מהספר "אשר קראתי למתים".

===רשימת השירים===
# אל המשורר
# עיניה
# הלילה ארבתי
# רק קו שמש אחד
# ים הדממה פולט סודות
# לבדי
# לא זכיתי באור מן ההפקר
# על השחיטה
# משירי החורף א'
# הקיץ גוע
# היה ערב הקיץ
# ציל-צליל
# לנתיבך הנעלם

באלבום ולעיתים בהופעות מצטרפים גם אייל תלמודי, אסף תלמודי, גרשון ליזרסון, נעם רותם, איה אלברט, עוזי פיינרמן ו-גור שפיגל.

==="שני אדונים בשלג"===
בשנת 2016 הוציאה הלהקה את אלבומה השני: שני אדונים בשלג - שירי ולדיסלב שלנגל מגטו ורשה. 

===רשימת השירים===
# אין חדש
# שק נדודים
# ספינות שטות
# אזעקה
# הצילינדר
# דרכונים
# שתי מיטות
# דף מיומן האקציה
# הגיע הזמן
# התקפת נגד
# שני אדונים בשלג

==קישורים חיצוניים==
* [http://www.musicaneto.com/disk_details.asp?disk_id=24050 ביקורת על "אל המשורר" ב-MusicaNeto]
* [http://www.facebook.com/bialikalive דף הפייסבוק של אל המשורר]
* [http://www.youtube.com/user/BialikAlive ערוץ ה-YouTube של אל המשורר]
* 

קטגוריה:להקות ישראליות
קטגוריה:הנצחת חיים נחמן ביאליק
כיכר הפסלים

פסלו של בנקאי [[HSBC, סר תומאס ג'קסון.]]
כיכר הפסלים
כיכר הפסלים (באנגלית: Statue Square; בסינית: 皇后像廣場) היא כיכר להולכי רגל באזור סנטרל שבאי הונג קונג שבהונג קונג.

==היסטוריה==
הכיכר נבנתה בשלהי המאה ה-19 ביוזמת סר קטצ'יק פול צ'אטר. הכיכר נקראת בשם זה בשל העובדה שבעת הקמתה הוצב בה פסלה של המלכה ויקטוריה, מלכת הממלכה המאוחדת בשנת 1887 על מנת לציין את יובל הזהב למלכותה. מכאן גם שם הכיכר בסינית - "כיכר פסל המלכה".

בעת הקמתה הייתה הכיכר כיכר לכלי רכב. פסלה של ויקטוריה ניצב במרכז הכיכר תחת חופה עשויה שיש.

לימים הוצבו בכיכר פסליהם של הנסיך אלברט בשנת ושל המלך אדוארד השביעי.

ב-24 בפברואר 1906 הוצב באתר פסלו של סר תומאס ג'קסון, מנהל תאגיד הבנקאות הונג קונג ושנגחאי. בהמשך הוצב בכיכר פסלו של המלך ג'ורג' החמישי.

בשנות ה-20 הוקם בכיכר סנוטף הזהה בצורתו לזה המצוי בוייטהול שבלונדון.

במהלך מלחמת העולם השנייה, בתקופת הכיבוש היפני של הונג קונג הורו שלטונות הכיבוש על העברת כל פסלי הברונזה שבכיכר, וכן על העברת פסלי האריות שבחזית הבניין הראשי של HSBC ליפן לשם התכתם. הפסלים נשלחו ליפן והגיעו לאוסקה אולם לא הותכו.

בתום המלחמה הובאו מרבית הפסלים חזרה להונג קונג. פסלו של ג'קסון הושב לכיכר (הנמצאת למול בניין הנהלת הבנק בו כיהן). פסלה של המלכה ויקטוריה הוצב בפארק ויקטוריה, ופסלי האריות הושבו לחזית מבנה הבנק. פסלו של ג'ורג' החמישי לא נמצא.

מאז שנות ה-80 של המאה ה-20 משמשת הכיכר (וכן כיכר הבורסה) כאתר מפגש לעוזרות הבית הפיליפיניות הרבות שבהונג קונג, בימי ראשון (יום המנוחה שלהן).

==תיאור הכיכר==
בדרום הכיכר, במעלה הגבעה ניצב הבניין הראשי של HSBC במקום בו עמד בעת הקמת הכיכר בניין עיריית הונג קונג הישן (שנהרס בשנת 1933). בצידה המזרחי של הכיכר ניצב בניין בית המשפט העליון הישן של הונג קונג המשמש כיום את המועצה המחוקקת של הונג קונג.
בצידו המערבי של הכיכר ממוקם בניין פרינס.

בעת הקמת הכיכר גבלה הכיכר, בצידה הצפוני, בחוף הים של נמל ויקטוריה. בעקבות ייבוש הים, מצפון לכיכר נמצאת כיכר אדינבורו.

<gallery>
תמונה:HK Statue Square Santas Town 2005.jpg|חגיגות חג המולד בכיכר
תמונה:Statue Square Filipina.jpg|עוזרות בית פיליפיניות נחות בכיכר ביום המנוחה השבועי שלהן.
תמונה:HK Statue Square Founatin1.jpg|המזרקות בכיכר
</gallery>

==קישורים חיצוניים==

* 
*
* [http://www.thestandard.com.hk/news_detail.asp?pp_cat=&art_id=27956&sid=&con_type=1&d_str=19990502&sear_year=1999 ההיסטוריה של הכיכר]

קטגוריה:הונג קונג: פארקים וגנים
קטגוריה:סנטרל
הפסלים
צ'ארלס פורטיס

צ'ארלס מק'קול פורטיס (באנגלית: Charles McColl Portis; 28 בדצמבר 1933 – 17 בפברואר 2020) היה סופר אמריקאי, שנודע בעיקר בזכות הרומן "נורווד" (1966) והמערבון הקלאסי "אומץ אמיתי" (1968), שניהם עובדו לסרטי קולנוע. פורטיס תואר כ"אחד הסופרים הקומיים הכי חדשניים בסיפורת המערבונים".

==ביוגרפיה==
פורטיס נולד לסמואל פאלמר סמית מורגן באל דוראדו שבארקנסו, וגדל והתחנך בערים שונות באריזונה. הוא התגייס לחיל הנחתים האמריקני במהלך מלחמת קוריאה, והגיע לדרגת סמל. לאחר שחרורו בשנת 1955, נרשם לאוניברסיטת ארקנסו בה סיים את לימודיו בשנת 1958 עם תואר ראשון בעיתונאות. בהיותו באוניברסיטה החל לכתוב עבור העיתון הסטודנטיאלי באוניברסיטת ארקנסו ועבור נורת'ווסט ארקנסו טיימס. לאחר שסיים את לימודיו עבד עבור עיתונים שונים ככתב, כולל כשנתיים בעיתון Arkansas Gazette ובהמשך בניו יורק הראלד טריביון, בו כיסה בעיקר את המאבק למען זכויות האזרח בדרום מולדתו. לאחר מכן חי כשנה בלונדון.

בשנת 1964 עזב את העיתונות והחל בקריירת הכתיבה. הרומן הראשון שלו נורווד הופיע בשנת 1966 וזכה להצלחה: הוא עובד לסרט על ידי ג'ק היילי ג'וניור בכיכובם של גלן קמפבל ודארבי קים. הרומן משלב "סרט מסע" מטקסס לניו יורק של ותיקי חיל הנחתים תוך הסתכלות על החברה בדרום ארצות הברית והערים הגדולות.

הרומן השני שלו "אומץ אמיתי" (פורסם לראשונה בשנת 1968 בסאטרדיי איבנינג פוסט) הצליח אף יותר ועובד גם הוא לקולנוע לראשונה בשנת 1969 על ידי הנרי האת'וויי, ופעם נוספת בשנת 2010 על ידי ג'ואל ואיתן כהן. רומן זה, שנכתב בסגנון חד והשתמש בסגנון מערבוני קלאסי, הוא היצירה הידועה ביותר של פורטיס.

פורטיס, שהתגורר בדרום ארצות הברית ובמקסיקו, פרסם שלושה רומנים נוספים: "הכלב מהדרום" (1979), "Masters of Atlantis" (1985), "גרינגוס" (1991) ועוד כמה נובלות ומאמרים.

נפטר ב-17 בפברואר 2020 בליטל רוק, ארקנסו בגיל 86 ממחלת אלצהיימר.

==ספריו==
* 1966: נורווד (Norwood)
* 1968: אומץ אמיתי (True Grit)
* 1979: הכלב מהדרום (The Dog of the South)
* 1985: Masters of Atlantis
* 1991: גרינגוס (Gringos)

==קישורים חיצוניים==

* 

==הערות שוליים==

קטגוריה:סופרים אמריקאים
קטגוריה:בוגרי אוניברסיטת ארקנסו
קטגוריה:אמריקאים שנולדו ב-1933
קטגוריה:אמריקאים שנפטרו ב-2020
אירוס גרמני

אירוס גרמני (שם מדעי: Iris germanica) הוא מין צמח נוי מהסוג אירוס ממשפחת האירוסיים. הצמח נפוץ בגינון וזנים רבים ומגוונים שלו פותחו במשך למעלה ממאה שנים.

האירוס הגרמני הוא גאופיט בעל קנה שורש מעובה ועלים דמויי חרב. באביב ובקיץ הוא פורח בגוני סגול, תכול, ארגמן, צהוב ולבן. פרחיו גדולים, אורכם כ-10 סנטימטרים, והם נישאים על עמודי תפרחת בגובה 70 עד 90 סנטימטרים.

בגינון משתמשים באירוס הגרמני במסלעות, ליד בריכות נוי ובקבוצות בולטות על רקע צמחי תכסית נמוכים. הוא גדל היטב בקרקעות כבדות ובחשיפה מלאה לשמש, והוא צומח בקצב בינוני. יש להשקותו ברמה בינונית והוא עמיד מפני קור, שרב ומליחות. הריבוי נעשה באמצעות חלוקת קנה השורש לחתיכות קטנות ושתילתן בעומק כ-15 ס"מ ובמרווחים של כחצי מטר.

== גלריה ==
<gallery mode="packed">
קובץ:Iris germanica0.jpg|אירוס גרמני בפריחה בצבע בורדו
קובץ:Iris germanica12.jpg|אירוס גרמני בצבע כחלחל
קובץ:Iris germanica 002.jpg|אירוס גרמני בצבע סגול כהה
קובץ:Iris germanica 0002.JPG|אירוס גרמני בצבע סגול בהיר
קובץ:Purple-Iris pn.jpg|אירוס גרמני במבט מקרוב
קובץ:Iris germanica10.jpg|קבוצת אירוסים גרמניים
קובץ:Iris sibirica, The Hague, Netherlands - 20040527.jpg|אירוס גרמני כחול במבט מקרוב
קובץ:Iris germanica 160505.jpgאירוס גרמני
</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:צמחים שתוארו ב-1753
קטגוריה:אירוסיים
קטגוריה:צמחי נוי
ראובן הכהן

הרב ראובן הכהן (כ"ה באדר ה'תרע"ז, 19 במרץ 1917 - י"ד באלול ה'תשס"ג, 11 בספטמבר 2003) היה רב העדה התימנית בחדרה.

==תולדות חייו==
נולד בכ"ה באדר תרע"ז בכפר אלנד'ארי שבתימן לסעידה ולרב עודד (עוואץ'), אב"ד במחוז בעדאן בתימן (תלמידו הוא הרב ישעיהו משורר, אב"ד בפתח תקווה וחבר בית הדין הרבני הגדול בירושלים). מגיל צעיר גילה בקיאות בתורה ובגיל 14 החל לעסוק בשחיטה. בגיל 16 נישא לאסתר בת אברהם וסלאמה מנצור. שנה לאחר מכן הוסמך לסדר חופה וקידושין ואף השתתף בבית הדין בסידור גיטין. בגיל 18, לאחר מות אביו, הסמיכו אותו רבני צנעא לרבנות.

במוצאי ל"ג בעומר ה'תש"ו יצא מכפרו במטרה לעלות לארץ ישראל והגיע למחנה חאשד (מחנה גאולה), שם שימש רב הקהילה ממנה עלה וחבר בבית הדין של המחנה. לישראל הגיע בי"ט באדר ה'תש"ט.

בשנותיו הראשונות בישראל התיישב הרב הכהן בזכרון יעקב, שם עסק בעבודה ביקב ובהמשך גם בהוראה בבנימינה. באלול תש"ט אישרו הרב ראובן כ"ץ והרב עובדיה הדאיה, חברי בית הדין בפתח תקווה, את סמיכתו. סירב לעבור לבאר שבע, שם הוצעה לו משרת דיינות, מפני שרצה לגור לצד קהילתו. בל' בשבט ה'תשי"ב נבחר לרבנות עדת התימנים בחדרה ובהמשך קיבל הכשר לרב עיר מידי הרבנים הראשיים לישראל, הרב עובדיה יוסף והרב שלמה גורן. 

בי"ד באלול ה'תשס"ג (11 בספטמבר 2003) נפטר הרב ראובן הכהן כשהוא בן 86. הותיר אחריו חמש בנות ושני בנים.

קטגוריה:רבנים תימנים ישראלים
קטגוריה:זכרון יעקב: אישים
קטגוריה:ישראלים שנולדו ב-1917 
קטגוריה:ישראלים שנפטרו ב-2003
רוברט וולברג

רוברט "בוב" וולברג (באנגלית: Robert "Bob" Wahlberg; נולד ב-18 בדצמבר 1967) הוא שחקן אמריקאי. שיחק בסרטים "מיסטיק ריבר" ו"השתולים".

== ביוגרפיה ==
נולד בשכונת דורצ'סטר שבבוסטון לדונלד אדמונד וולברג ולאלמה איליין. לוולברג שמונה אחים ואחיות ביניהם שני שחקני קולנוע דוני וולברג ומועמד פרס האוסקר מארק וולברג. אחיינו הוא השחקן ג'פרי וולברג. 

הופיע לראשונה ב-1998 לצד אחיו דוני בסרט האקשן "סאוטי" ולאחר מכן בסרט אקשן נוסף "חוש הפשע". השתתף בדרמה "מייל לאור ירח" בתפקיד פינקי.

התפרסם בתפקיד משנה בדרמה של קלינט איסטווד "מיסטיק ריבר" בתור קווין סאבג' חברו של ג'ימי מרקוס (שון פן).
ב-2006 שיחק בסרט הפשע של מרטין סקורסזה "השתולים" בתור סוכן הFBI פרנק לאציו, בסרט הופיע לצידו של אחיו מארק וולברג.

וולברג נשוי לג'ינה סאנטנג'לו, לזוג שני ילדים.

== פילמוגרפיה נבחרת ==
* סאוטי (1998)
* חוש הפשע (2001)
* מייל לאור ירח (2002)
* מיסטיק ריבר (2003)
* השתולים (2006)
* בברודוויי (2007)
* נראתה לאחרונה (2007)
*דון מקי (2009)

==קישורים חיצוניים==

קטגוריה:בוסטון: אישים
קטגוריה:שחקני קולנוע וטלוויזיה אמריקאים
קטגוריה:משפחת וולברג
קטגוריה:אמריקאים שנולדו ב-1967
רולנד ברגר ייעוץ אסטרטגי

רולנד ברגר ייעוץ אסטרטגי (באנגלית: Roland Berger Strategy Consultants) היא חברה בינלאומית לייעוץ אסטרטגי שמשרדה הראשי ממוקם במינכן שבגרמניה. רולנד ברגר נוסדה ב-1967, היא אחת מחברות הייעוץ הגדולות בעולם. החברה מעסיקה למעלה מ-2,000 יועצים ב-39 סניפים ב-27 מדינות ברחבי העולם (ינואר 2011). ב-2009 הסתכם מחזור הפעילות שלה בכ-616 מיליון אירו. החברה פועלת בכל תחומי הייעוץ האסטרטגי והכלכלי, ובולטת בפרויקטים בינלאומיים שביצעה בתחומי האנרגיה, תעשיית הרכב, התחבורה ועוד.

החברה נוסדה על ידי רולנד ברגר, לאחר שעזב את חברת הייעוץ האמריקאית BCG. במהלך השנים צמחה החברה והפכה למובילת שוק בגרמניה, בשנות השמונים מרבית מניותיה נרכשו על ידי דויטשה בנק לצורך מימון התרחבות החברה בשווקים הבינלאומיים, מאחר שמגבלות הבנק הפדרלי (פדרל ריזרב) לא אפשרו לחברה לעסוק בייעוץ בארצות הברית רכשו שאר השותפים את המניות בחזרה בסוף המאה ה-20.

החברה דורגה על ידי Vault במקום השלישי מבין כל חברות הייעוץ הפועלות באירופה ובמקום החמישי בעולם מבחינת היוקרה המקצועית. בתחום הייעוץ במשק האנרגיה החברה מדורגת במקום השישי בעולם, ובתחומי הייעוץ העסקי, הבריאות ותעשיית התרופות במקום השמיני.

==קישורים חיצוניים==
* 

==הערות שוליים==

קטגוריה:חברות גרמניות
קטגוריה:תאגידים רב-לאומיים
קטגוריה:תאגידי ייעוץ אסטרטגי